לה קרוס (ויסקונסין)

לה קרוס (באנגלית: La Crosse) היא עיר במדינת ויסקונסין שבארצות הברית. העיר ממוקמת לצד נהר המיסיסיפי, והיא הגדולה באזור מערבי זה של ויסקונסין, עם כ-52,680 תושבים (נכון ל-2020). שטח העיר הוא כ-61 קילומטרים רבועים. לה קרוס נחשבת למרכז אזורי מבחינה טכנולוגית, רפואית, חינוכית, תעשייתית ותחבורתית. יש בעיר מספר מוסדות אקדמיים בולטים הכוללים את אוניברסיטת ויסקונסין-לה קרוס, אוניברסיטת ויטרבו והקולג' הטכנולוגי המערבי. האירופאים הראשונים שהגיעו לאזור לה-קרוס היו סוחרי פרוות צרפתים שנסעו בנהר המיסיסיפי בסוף המאה ה-17. ההתיישבות האירופאית הראשונה בלה קרוס החלה בשנת 1841 על ידי סוחרי פרוות. בשנים שלאחר מכן העבתה ההתיישבות הכפרית באזור זה. ב-1844 התיישבה בלה קרוס קהילה מורמונית קטנה. ב-1855 כבר התגוררו בלה-קרוס כמעט 2,000 תושבים, מה שהוביל להתאגדותה כעיירה ב-1856. העיר גדלה אפילו יותר מהר לאחר חיבורה למילווקי ברכבת ב-1858. גורם נוסף לשגשוג הוא תעשיית העצים המקומית. תעשיית העצים והרכבת גרמנו לכך שבמהלך המחצית השנייה של המאה ה-19, לה קרוס גדלה והפכה לאחת הערים הגדולות בוויסקונסין. בתחילת המאה ה-20 הפכה העיר למרכז חינוכי, עם שלושה מוסדות אקדמיים שהוקמו בעיר בשנים 1890–1912. בדומה לערים נוספות ברחבי ארצות הברית, הצמיחה הדמוגרפית בלה קרוס קפאה במחצית השנייה של המאה ה-20 כתוצאה מהתהליך הפרוור. בשנת 2016, ראש העיר טים קבט וראש העיר לשעבר ג'ון מדינגר פרסמו התנצלות על האפליה שהתקיימה בעיר כנגד האפרו-אמריקאים. גם כיום, לה קרוס היא העיר הגדולה ביותר במערב ויסקונסין. נכון ל-2020, מתגוררים בלה-קרוס כ-52,680 תושבים, בנוסף על 3,897 סטודנטים. צפיפות האוכלוסין היא 937.2 נפש לקילומטר רבוע בממוצע. ההכנסה לחציונית השנתית לנפש היא 27,398 דולר, לעומת 46,438 דולר למשק בית ו-66,928 דולר למשפחה. ההכנסה החציונית השנתית לגברים היא $43,438, לעומת $37,215 לנשים. כ-7.9% מהמשפחות ו-22.9% מהאוכלוסייה היו מתחת לקו העוני, כולל 13.6% מאלו מתחת לגיל 18 ו-10.9% מבני 65 ומעלה. מתוך האוכלוסייה בגיל 25 ומעלה, 93.9% הם בוגרי תיכון ו-36.5% הם בעלי תואר אקדמי. בעיר יש מגוון מסורות וקהילות דתיות הכוללות קתולים, פרוטסטנטים, אנגליקניים, אורתודוקסים, יהודים, אוניברסליזם אוניטריאני ומוסלמים. ההרכב הגזעי בעיר הוא: 85.6% לבנים 4.9% אסייתים 2.9% אפרו-אמריקאים 0.5% אינדיאנים 1.2% מגזעים אחרים 4.9% משני גזעים או יותר 3.2% היספנים העיר מנוהלת באמצעות מודל ראש עיר-מועצה. ראש העיר נבחר על ידי כלל תושבי העיר, בעוד ש-13 חברי המועצה נבחרים במחוזות בחירה. ראש העיר הנוכחי (נכון ל-2022) הוא מיץ' ריינולדס. מועמדי המפלגה הדמוקרטית ניצחו בלה-קרוס בכל מערכות הבחירות לנשיאות ארצות הברית מאז 1988,והיא נחשבת כאחת הערים הדמוקרטיות ביותר בוויסקונסין. לה-קרוס היא חלק ממחוז הקונגרס השלישי של ויסקונסין, המיוצג מאז 1997 על ידי הדמוקרט רון קיינד.   נמל התעופה האזורי לה קרוס מספק טיסות ישירות למיניאפוליס, דטרויט ושיקגו באמצעות חברת דלתא איירליינס. בנוסף על כך, גם חברות התעופה אמריקן איירליינס ואנבוי אייר פועלות בנמל תעופה זה. רוסיה דובנה, רוסיה צרפת אפינאל, צרפת הרפובליקה העממית של סין לוו-יאנג, הרפובליקה העממית של סין קמרון קומבה, קמרון מדיה וקבצים בנושא לה קרוס בוויקישיתוף אתר האינטרנט הרשמי של לה קרוס (באנגלית) לה קרוס, באתר אנציקלופדיה בריטניקה (באנגלית) "Explore Census Data". United States Census Bureau. נבדק ב-30 במאי 2022. {{cite web}}: (עזרה) "La Crosse". visitbluffcountry.com (באנגלית אמריקאית). נבדק ב-6 בנובמבר 2018. {{cite web}}: (עזרה) Vian, Jourdan (11 בדצמבר 2016). "La Crosse mayors acknowledge city's inequitable past". Star Tribune. Minneapolis. p. B8 – via Newspapers.com. The proclamation came a little over a month after Kabat apologized for La Crosse's history as a 'sundown town,' a city or village with either formal or informal codes that pushed black people out of the community after sundown, after a presentation from sociologist James Loewen at La Crosse City Hall. Loewen was invited by the University of Wisconsin-La Crosse and the city's Human Rights Commission. {{cite news}}: (עזרה) "2020 Decennial Census: La Crosse city, Wisconsin". data.census.gov. U.S. Census Bureau. נבדק ב-3 באוגוסט 2022. {{cite web}}: (עזרה) "Selected Economic Characteristics, 2020 American Community Survey: La Crosse city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}: (עזרה) "Selected Social Characteristics, 2020 American Community Survey: La Crosse city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}: (עזרה) "Elected Officials". City of La Crosse. אורכב מ-המקור ב-11 ביולי 2010. נבדק ב-9 במרץ 2010. {{cite web}}: (עזרה) "Wisconsin presidential election results, 1964 to 2008". Milwaukee Journal Sentinel. 4 בנובמבר 2008. נבדק ב-7 באפריל 2009. {{cite news}}: (עזרה) Craig Gilbert (3 בדצמבר 2014). "The reddest and bluest places in Wisconsin". Milwaukee Journal Sentinel. נבדק ב-27 בדצמבר 2017. {{cite news}}: (עזרה)